ইস্টার্ন বাইপাসে গড়িয়া-বিমানবন্দর পর্যন্ত মেট্রোর পথ, মা উড়ালপুল, নিউটাউনে ইস্ট-ওয়েস্ট মেট্রোর এলিভেটেড ট্র্যাকে এই পদ্ধতি ব্যবহার করেই একই সঙ্গে শহরের সৌন্দর্যায়ন এবং ঝুঁকি এড়াতে চাইছে সংশ্লিষ্ট প্রশাসন। দ্বিতীয় হুগলি সেতুর ওপর রয়েছে এমন ৩৮০০ টব। যার মধ্যে প্রায় ১ হাজার ৮০০ টবে রয়েছে পাম জাতীয় গাছ। শুধুমাত্র বিদ্যাসাগর সেতুর উপর থেকে গাছ সরানোই নয়, একই কারণে এর আগেও মা উড়ালপুলের ভার লাঘব করতে তার উপর থেকে সমস্ত ভারী টব সরিয়ে নিয়েছিল কলকাতা মেট্রোপলিটন ডেভলপমেন্ট অথরিটি (কেএমডিএ) কর্তৃপক্ষ। টব বসানোর পরিকল্পনা করেও শেষ মুহূর্তে সেই সিদ্ধান্ত থেকে পিছিয়ে আসে সরকার। কিন্তু শহরের বিভিন্ন প্রান্তেই উড়ালপুলের নীচের অংশগুলি জবরদখল হয়ে যাচ্ছে, তাতে নির্মীয়মাণ বা সদ্য কাজ শেষ হওয়া উড়ালপুলের নীচের অংশে বাগান ও ল্যান্ডস্কেপিংই করছে রাজ্য।